CELEX: 62018CN0167
Language: fi
Date: 2018-03-02 00:00:00
Title: Asia C-167/18: Ennakkoratkaisupyyntö, jonka Tribunal Superior de Justicia de Canarias (Espanja) on esittänyt 2.3.2018 – Unión Insular de CC.OO. de Lanzarote v. Swissport Spain Aviation Services Lanzarote S.L.

201806010231917402018/C 211/131672018CJC21120180618FI01FIINFO_JUDICIAL20180302111111Asia C-167/18: Ennakkoratkaisupyyntö, jonka Tribunal Superior de Justicia de Canarias (Espanja) on esittänyt 2.3.2018 – Unión Insular de CC.OO. de Lanzarote v. Swissport Spain Aviation Services Lanzarote S.L.
 ---documentbreak--- C2112018FI1110120180302FI0013111111Ennakkoratkaisupyyntö, jonka Tribunal Superior de Justicia de Canarias (Espanja) on esittänyt 2.3.2018 – Unión Insular de CC.OO. de Lanzarote v. Swissport Spain Aviation Services Lanzarote S.L.
   (Asia C-167/18)2018/C 211/13Oikeudenkäyntikieli: espanja
      Ennakkoratkaisua pyytänyt tuomioistuin
   
   Tribunal Superior de Justicia de Canarias
   
      Pääasian asianosaiset
   
   
      Kantaja ensimmäisessä oikeusasteessa ja valittaja toisessa oikeusasteessa: Unión Insular de CC.OO. de Lanzarote
   
      Vastaaja ensimmäisessä oikeusasteessa ja valittaja toisessa oikeusasteessa: Swissport Spain Aviation Services Lanzarote S.L.
   
      Ennakkoratkaisukysymykset
   
   
            1)
         
         
            Sovelletaanko työntekijöiden oikeuksien turvaamista yrityksen tai liikkeen taikka yritys- tai liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä 12.3.2001 annetun neuvoston direktiivin 2001/23/EY (
                  1
               ) 1 artiklan 1 kohtaa tilanteessa, jossa yritys lakkaa tarjoamasta työvoimavaltaisella toimialalla (rakennusten siivous) asiakkaan kanssa sovittua palvelua palveluhankintasopimuksen päättämisen vuoksi ja uusi hankintasopimuksen saaja ottaa palvelukseensa olennaisen osan tällaisen palvelun tarjoamiseen osallistuneesta henkilöstöstä ja sijaantulo työsopimuksiin toteutetaan siivousalan työehtosopimuksessa määrätyn mukaisesti?
         
      
            2)
         
         
            Onko Espanjan Tribunal Supremon sellainen tulkinta mainitun direktiivin (sellaisena kuin unionin tuomioistuin on sitä tulkinnut) mukainen, jossa katsotaan, että tilanteessa, jossa henkilöstön siirtyminen perustuu työehtosopimukseen, ei ole kyse yrityksen luovutuksesta, koska siirtymisen vapaaehtoisuuden edellytys ei täyty, minkä takia tällaiseen tilanteeseen ei sovelleta mainittua direktiiviä?
         
      
            3)
         
         
            Voidaanko katsoa, että kyseisen direktiivin sisältämän sääntelyn mukaan on niin, että kun palveluyritysten tapauksessa alan työehtosopimuksessa määrätään henkilöstöä koskevasta sijaantulovelvollisuudesta, kyse on henkilöstön siirtymisestä ja siis mainitussa direktiivissä tarkoitetusta yrityksen luovutuksesta?
         
      
            4)
         
         
            Onko Las Palmasin maakunnan rakennusten ja tilojen siivousta koskevan työehtosopimuksen 14 § , jossa määrätään, että työehtosopimukseen perustuvan henkilöstöä koskevan sijaantulon tilanteessa sijaantulon kohteena olevat työntekijät eivät säilytä heillä yritystoiminnan luovuttavassa yrityksessä olleita oikeuksia ja velvollisuuksia eivätkä myöskään työehtosopimuksessa sovittuja työehtoja, kyseisen direktiivin 3 artiklan mukainen?
         
      (
         1
      )	EYVL 2001, L 82, s. 16.